Diari Oficial de la Generalitat Valenciana


Sumari del DOGV 9608, del 01-06-2023 (2023/5809)

RESOLUCIÓ de 24 de maig de 2023, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2023, destinades a universitats públiques de la Comunitat Valenciana, per a la realització d'actuacions relacionades amb la memòria històrica i democràtica valenciana, en el marc de l'Ordre 3/2022, de 17 de juny, i de la Resolució de 3 de març de 2023, totes dues de la Conselleria de Participació, Transparència, Cooperació i Qualitat Democràtica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5809


Data del document
:   24-05-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 24 de maig de 2023, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2023, destinades a universitats públiques de la Comunitat Valenciana, per a la realització d'actuacions relacionades amb la memòria històrica i democràtica valenciana, en el marc de l'Ordre 3/2022, de 17 de juny, i de la Resolució de 3 de març de 2023, totes dues de la Conselleria de Participació, Transparència, Cooperació i Qualitat Democràtica. [2023/5809]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 3/2022, de 17 de juny, de la Conselleria de Participació, Transparència, Cooperació i Qualitat Democràtica (DOGV 9369, 27.06.2022), en relació amb la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2023 (DOGV 9552, 13.03.2023), es resol aquesta convocatòria sobre la base dels següents:  
  
Antecedents de fet  
Primer  
En l'Ordre 3/2022, de 17 de juny, de la Conselleria de Participació, Transparència, Cooperació i Qualitat Democràtica (d'ara en avant, Ordre 3/2022), es van aprovar les bases reguladores de la concessió de subvencions destinades a universitats públiques per a projectes i iniciatives en matèria de memòria històrica i democràtica valenciana.  
En aquesta ordre es regula una línia d'ajudes assenyalada amb el número S8334000 (MEMUNI): «subvencions a universitats públiques per a la realització d'actuacions en matèria de memòria democràtica valenciana», destinada a finançar les ajudes amb una dotació inicial de 50.000,00 € (cinquanta mil euros).  
En el marc establit per aquestes bases reguladores, a través de la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, es va convocar la concessió d'aquestes subvencions per a l'exercici 2023.  
  
Segon  
De conformitat amb el resolc sisé de la resolució de convocatòria esmentada, el termini de presentació de sol·licituds finalitzava el 13 d'abril de 2023, s'han presentat sis sol·licituds, i els sis expedients continuen a tràmit.  
  
Tercer  
Vistes les sol·licituds presentades, es van efectuar els oportuns requeriments perquè les entitats pogueren esmenar els defectes detectats en la sol·licitud amb l'advertiment exprés que, si no esmenaven la falta o no presentaven tota la documentació exigida en el termini legalment concedit, es consideraria que desistien de les seues peticions.  
  
Quart  
La comissió de valoració prevista en l'apartat 7 de l'annex de l'Ordre 3/2020, es va reunir en data 3 de maig de 2023 per a avaluar les sol·licituds admeses a tràmit conforme als criteris objectius d'atorgament continguts en l'apartat 8 de l'esmentat annex de l'ordre, i assignar les quanties individualitzades de subvenció, segons el que es disposa en l'apartat 9 d'aquest.  
El procediment seguit per l'òrgan col·legiat s'indica en l'acta de la sessió esmentada, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
  
Cinqué  
L'òrgan instructor ha emés un informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
Fonaments de dret  
I. De conformitat amb l'article 160.4.c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 4 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, tot això en concordança amb el que es disposa en l'apartat desé de l'annex de l'Ordre 3/2022, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'apartat 6 de l'annex de l'ordre, la Direcció General de Qualitat Democràtica, Responsabilitat Social i Foment de l'Autogovern, competent en matèria de memòria democràtica, s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals és procedent adoptar la resolució pertinent.  
  
III. La Llei 9/2022, de 30 de desembre, de pressupostos de la Generalitat per a l'exercici 2023 preveu, dins de l'aplicació 18.17.22.597.73.1 (programa denominat «Qualitat democràtica»), la línia pressupostària S8334000 «subvencions a universitats públiques per a la realització d'actuacions en matèria de memòria democràtica valenciana», destinada a finançar les ajudes amb una dotació inicial de 50.000,00 € (cinquanta mil euros).  
  
IV. La comissió de valoració, de conformitat amb els apartats 6 i 9 de l'annex de l'ordre, va acordar en data 3 de maig de 2023, per unanimitat de les persones assistents, elevar una proposta motivada de resolució en els termes que figuren en l'acta de l'esmentada sessió, la qual s'incorpora a l'expedient de tramitació i s'assumeix el seu contingut íntegrament.  
  
En virtut de tot el que antecedeix i altra normativa que resulte de pertinent aplicació, resolc:  
  
Primer  
Concedir la subvenció a les entitats que figuren en l'annex I, per ordre en funció de les puntuacions obtingudes.  
Les puntuacions s'han atorgat en aplicació dels criteris objectius d'atorgament previstos en els apartats 7 i 8 de l'annex de l'ordre, en relació amb el resolc nové de la resolució de convocatòria. Tot això de conformitat amb la proposta motivada de resolució efectuada per la comissió de valoració.  
Les subvencions es concedeixen amb càrrec a la línia pressupostària S8334000 «subvencions a universitats públiques per a la realització d'actuacions en matèria de memòria democràtica valenciana», destinada a finançar les ajudes amb una dotació de 50.000,00 € (cinquanta mil euros).  
Les entitats beneficiàries hauran de complir les obligacions previstes en apartat 4 de l'annex, interpretat en connexió amb la resta de l'Ordre 3/2022, de 17 de juny, de la Conselleria de Participació, Transparència, Cooperació i Qualitat Democràtica, així com amb les previsions indicades en la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, amb especial atenció a l'obligació de respectar el termini màxim de justificació de la subvenció rebuda, que venç, a tenor del resolc dotzé de l'última resolució esmentada, el 15 de novembre de 2023; aquest termini no és ampliable.  
La justificació de les subvencions per part de les entitats beneficiàries d'aquestes subvencions es realitzarà de manera telemàtica conforme al que s'estableix en el resolc tretzé de la Resolució 3 de març de 2023.  
  
Atenent el que es preveu en l'apartat tretzé de l'annex de l'ordre, la Direcció General de Qualitat Democràtica, Responsabilitat Social i Foment de l'Autogovern aplicarà el pla de control aprovat per la resolució de la consellera de Participació, Transparència, Cooperació i Qualitat Democràtica el dia 27 de febrer de 2023.  
  
Segon  
Obligacions específiques en matèria de transparència, subministrament d'informació i dades obertes.  
Sense perjudici de les obligacions de transparència que tenen com a entitats públiques, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les següents obligacions:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Conselleria de Participació, Transparència, Cooperació i Qualitat Democràtica en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, amb un requeriment previ, tota la informació que siga necessària perquè aquesta complisca les obligacions previstes en la Llei de transparència, en el termini de quinze dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'hauran de disposar, sempre que siga possible, com a conjunt de dades obertes.  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
  
D'acord amb l'apartat desé de l'annex de l'ordre, en relació amb el resolc onzé de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els següents recursos:  
a) Recurs potestatiu de reposició en el termini d'un mes davant la persona titular de la conselleria amb competències en matèria de memòria democràtica.  
b) O bé directament recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats interessades puguen interposar qualsevol altre recurs que estimen pertinent.  
  
València, 24 de maig de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.